laion/Wikipedia-Exotic huggingface dataset:
ეკატერინი საკელაროპულუ

ეკატერინი საკელაროპულუ (ბერძ. Αικατερίνη Σακελλαροπούλου, დ. 30 მაისი, 1956, თესალონიკი) — ბერძენი მოსამართლე და საბერძნეთის სახელმწიფო საბჭოს (უზენაესი ადმინისტრაციული სასამართლოს) პირველი ქალი თავმჯდომარე. საბერძნეთის პრეზიდენტი. თანამდებობა დაიკავა 2020 წლის 13 მარტს. 2020 წლის 15 იანვარს ქვეყნის პრემიერ-მინისტრმა კირაკოს მიცოტაკისმა მისი კანდიდატურა წამოაყენა პრეზიდენტის თანამდებობაზე. 2020 წლის 22 იანვარს ხმათა უმრავლესობით აირჩიეს ქვეყნის პრეზიდენტად და გახდა საბერძნეთის ისტორიაში პირველი ქალი პრეზიდენტი. ეკატერინი საკელაროპულუ დაიბადა თესალონიკში. მისი ოჯახი წარმოშობით იყო ქალაქ სტავროპულიდან, ქსანთის პრეფექტურა. იგი სწავლობდა ათენის უნივერსიტეტის სამართლის ფაკულტეტზე. 1980-იანი წლების შუა პერიოდში ეკატერინი გახდა სახელმწიფო საბჭოს წევრი და 2000 წელს დანიშნეს მრჩევლად. 2015 წელს იგი გახდა სახელმწიფო საბჭოს ვიცე-პრეზიდენტი, ხოლო 2018 წლის ოქტომბერში ერთხმად აირჩიეს სახელმწიფო საბჭოს პრეზიდენტად. იგი იყო სახელმწიფო საბჭოს მოქმედი მოსამართლეების ასოციაციის წევრი. მას სხვადასხვა დროს იურიდიულ ასოციაციაში ეკავა გენერალური მდივნის (1985-1986 წწ.), ვიცე-პრეზიდენტისა (2006-2008 წწ.) და პრეზიდენტის (1993-1995 და 2000-2001 წწ.) თანამდებობები. ეკატერინი საკელაროპულუ რეგულარულად წერდა სტატიებს სამეცნიერო ჟურნალებში. ასევე მონაწილეობა მიიღო წიგნის „ფინანსური კრიზისი და გარემოს დაცვა სახელმწიფო საბჭოს პრეცედენტულ სამართალში“ დაწერაში. 2020 წლის 22 იანვარს საბერძნეთის 300-კაციანმა პარლამენტმა 261 ხმით აირჩია ქვეყნის პრეზიდენტად. საკელაროპულუ ცხოვრობს თავის პარტნიორთან, ადვოკატ პავლოს კოცონისთან. მას ჰყავს ერთი შვილი წინა ქორწინებიდან. ↑ Greek PM taps top female judge as country's president. ციტირების თარიღი: 2020-01-16. ↑ Greek PM Taps Top Female Judge as Country's President. დაარქივებულია ორიგინალიდან — 2020-01-16. ციტირების თარიღი: 2020-01-16. ↑ 3.0 3.1 Πρόεδρος της Δημοκρατίας εξελέγη η Αικατερίνη Σακελλαροπούλου, του Γιώργου Σ. Μπουρδάρα | Kathimerini. ციტირების თარიღი: 2020-01-22 ↑ საბერძნეთს ისტორიაში პირველი ქალი პრეზიდენტი ჰყავს. დაარქივებულია ორიგინალიდან — 2020-01-26. ციტირების თარიღი: 2020-01-22. ↑ საბერძნეთს პირველი ქალი პრეზიდენტი ჰყავს ↑ 6.0 6.1 Ποια είναι η πρώτη γυναίκα πρόεδρος του ΣτΕ, Αικατερίνη Σακελλαροπούλου. ციტირების თარიღი: 2020-01-15. ↑ Όλα τα ονόματα των προέδρων και αντιπροέδρων των Ανωτάτων Δικαστηρίων. ციტირების თარიღი: 2020-01-15. ↑ Αικατερίνη Σακελλαροπούλου. ციტირების თარიღი: 2020-01-15. ↑ Το προφίλ της Σακελλαροπούλου: Λάτρης της φύσης, των ταξιδιών και των γατών | Star.gr. ციტირების თარიღი: 2020-01-22 ↑ Smith, Helena (2020-01-16). „Progressive judge to become Greece's first female president“. The Guardian (ინგლისური). ISSN 0261-3077. ციტირების თარიღი: 2020-01-22.
ერედვის თემი

ერედვის თემი — ადმინისტრაციულ-ტერიტორიული ერთეული საქართველოში, ერედვის მუნიციპალიტეტში. ადმინისტრაციული ცენტრი — სოფ. ბერულა. მის შემადგენლობაში შედის სოფლები: არგვიცი, ბერულა (ცენტრი), ერედვი, ზემო ფრისი, მამისაანთუბანი და ფრისი. ადრე ბერულის თემი ერქვა. 2002 წლის აღწერაში ბერულის თემისთვისაა მიკუთვნებული სოფელი არცევიც (მისი ნაწილი, ე. წ. „ქართული არცევი“). 2008 წლამდე ერედვის თემის სოფლებიდან საქართველოს ცენტრალური ხელისუფლება ვერ აკონტროლებდა ფრისს. 2008 წლიდან ერედვის თემი, ისევე როგორც მთლიანად ერედვის მუნიციპალიტეტი, ოკუპირებულია რუსეთის ფედერაციის მიერ და დე ფაქტოდ შედის სეპარატისტული სამხრეთ ოსეთის რესპუბლიკის შემადგენლობაში. მუნიციპალიტეტების რეესტრი ↑ 1.0 1.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ ამონაწერი მუნიციპალიტეტების რეესტრიდან წაკითხვის თარიღი: 16 იანვარი, 2020 ↑ ქართული საბჭოთა ენციკლოპედია, ტ. 2, თბ., 1977. — გვ. 334. ↑ რუსეთის ფედერაციის მიერ საქართველოს ტერიტორიების ოკუპაციის შესახებ. matsne.gov.ge (28 აგვისტო, 2008). ციტირების თარიღი: 27 დეკემბერი, 2019.
ჰატორი ჰანზო

ჰატორი ჰანზო (იაპონ. 服部 半蔵 დ. ~1542წ — გ. 4 ნოემბერი, 1596წ) — ასევე ცნობილი როგორც ჰატორი მასანარი ან ჰატორი მასაშიჯი, ზედმეტსახელად დემონი ჰანზო ცნობილი სამურაი სენგოკუს ერაში, ჰატორი ჰანზო ცნობილი გახდა იმით, რომ მან იხსნა ტოკუგავა იეიასუს სიცოცხლე და დაეხმარა მას, რომ გამხდარიყო იაპონიის მმართველი. ჰატორი ჰანზო დაიბადა მაწუდაირას კლანის უმნიშვნელო წევრის ჰატორი ჰანზო იასუნაგას ოჯახში, მას დემონი ჰანზო შეარქვეს მისი უშიშარი ბრძოლის ტაქტიკის გამო, ჰანზო ბავშვობიდანვე ნიჭიერი სამურაი იყო, მან პირველი ბრძოლა 16 წლის ასაკში გამართა, როდესაც დაეხმარა ტოკუგავა იეიასუს კამინოგის ციხიდან თავის დახსნაში. ვიკისაწყობში არის გვერდი თემაზე: ჰატორი ჰანზო სენგოკუს პერიოდი სენგოკუს ერის სამურაები ჰანზოს სახლ მუზეუმი დაარქივებული 2019-12-12 საიტზე Wayback Machine. ↑ Joel Levy, Ninja: The Shadow Warrior (2008), p. 157-158 ↑ Masaaki Hatsumi, Essence of Ninjutsu: The Nine Traditions (1988), p. 178 ↑ Jason Glaser, Don Roley, Ninja (2006), p. 26
ლიზა ბაგრატიონი

ლიზა ბაგრატიონი (დ. 21 ივლისი, 1974, , საქართველოს სსრ, საბჭოთა კავშირი) — ქართველი მომღერალი და მსახიობი. დაიბადა 1974 წლის 21 ივლისს, თბილისში. 1996 წელს დაამთავრა ილია ჭავჭავაძის სახელობის უცხო ენათა პედაგოგიური ინსტიტუტის ინგლისური ენისა და ლიტერატურის ფაკულტეტი 1996 წელს. იყო გაზეთ „The Georgian Times“ პასუხისმგებელი რედაქტორი. მუშაობდა სახელმწიფო კანცელარიაში. არის ფესტივალის „სიმღერა თბილისზე“ გრან-პრის მფლობელი. 1998 წელს დასახელდა საუკეთესო ქალ მომღერლად. ამჟამად არის კომპანია „ბადაგონის“ საზოგადოებასთან ურთიერთობის ხელმძღვანელი. ლიზა ბაგრატიონი — საქართველოს ბიოგრაფიული ლექსიკონი ↑ „ნატალია & დათუნა“ — სტუმრები: ნანი ჩიქვინიძე, გიორგი ოვაშვილი, ლიზა ბაგრატიონი, გოგიტა გეგელაშვილი ↑ მარტოხელა მონადირე (1989) // georgian-cinema.ge
ციტოკინეზი

ციტოკინეზი — ევკარიოტული უჯრედის სხეულის გაყოფა. გაყოფის პირველი ნიშანი არის გაყოფის ღარის — ვიწრო არხის გაჩენა უჯრედის ზედაპირზე. უწინდელი მეტაფაზური ფირფიტის ახლოს, არხის ციტოპლაზმურ ზედაპირზე განლაგებულია აქტინის მიკრობოჭკოების კონტრაქტული რკალი, რომელიც დაკავშირებულია ცილა მიოზინის მოლეკულებთან. აქტინის მიკრობოჭკოები ურთიერთქმედებს მიოზინის მოლეკულებთან, რაც იწვევს რკალის შეკვრას. გაყოფის ღარი ღრმავდება, სანამ დედისეული უჯრედი იმდენად არ გადაიჭიმება, რომ გაიყოს ორ ნაწილად, ორ დამოუკიდებელ უჯრედად - საკუთარი ბირთვით, თავისი წილი ციტოზოლითა და ორგანელებით. მცენარეულ უჯრედებში, რომელთაც უჯრედის კედელი აქვთ, ციტოკინეზი განსხვავებულია. აქ გაყოფის ღარი არ ვითარდება. თუმცა ტელოფაზაში გოლჯის აპარატში წარმოქმნილი ბუშტუკები უჯრედის ცენტრისაკენ მიკრომილაკების გასწვრივ გადაადგილდება, ერთიანდება და წარმოქმნის უჯრედის ფირფიტას. შემდეგ უჯრედის ფირფიტა იზრდება, მასზე ერთიანდება უჯრედის კედლის მასალა, რომლის გადატანა ხდება ბუშტუკებით. იგი მატულობს მანამ, სანამ გარემომცველი მემბრანა არ შეერწყმება პლაზმურ მემბრანას უჯრედის მთელს პერიმეტრზე. შედეგად მიიღება ორი დამოუკიდებელი შვილეული უჯრედი საკუთარი პლაზმური მემბრანით, რადგან ამასობაში უჯრედის ფირფიტის შემადგენელი ნაწილებისგან განვითარებული ახალი უჯრედის კედელი ჩამოყალიბებულია ორ შვილეულ უჯრედს შორის. ნილ კემპბელი, ჯეინ ბ. რისი, ბიოლოგია, VII გამოცემა, გვ. 282. თბ., 2009 წელი.
ბინარული გაყოფა

ბაქტერიები მრავლდება უჯრედის გაყოფის ტიპით, რომელსაც ბინარული გაყოფა ეწოდება, რაც შუაზე გაყოფას ნიშნავს. ბაქტერიათა გენების უმრავლესობა განლაგებულია ბაქტერიის ერთადერთ ქრომოსომაზე, რომელიც შედგება წრიული დნმ-ის მოლეკულისა და მასთან დაკავშირებული ცილებისაგან. მიუხედავად იმისა, რომ ბაქტერია უფრო პატარა და მარტივია, ვიდრე ეუკარიოტული უჯრედი, გენომის ორგანიზებული რეპლიკაციისა და შვილეულ უჯრედებში მისი თანაბრად განაწილების მნიშვნელობა ძალიან დიდია. მაგალითად ბაქტერია Escherichia coli-ის სრულად გაშლილი ქრომოსომა უჯრედის სიგრძეზე 500-ჯერ მეტია. Escherichia coli-ის უჯრედის გაყოფის პროცესი იწყება როდესაც ბაქტერიის დნმ-ი იწყებს რეპლიკაციას ქრომოსომის სპეციფიკურ ადგილზე-რეპლიკაორზე და წარმოქმნის ორ საწყის წერტილს. რადგან ქრომოსომა აგრძელებს რეპლიკაციას, ერთ-ერთი მათგანი გადაადგილდება უჯრედის საპირისპირო მხარეს და უჯრედის სიგრძე იზრდება. რეპლიკაციის დამთავრებისთვის ბაქტერიის უჯრედი საწყის ზომასთან შედარებით ორჯერ მატულობს, მისი პლაზმური მემბრანა ჩაიზრდება შიგნითკენ და დედისეულ უჯრედს ყოფს ორ შვილეულ უჯრედად. ნილ კემპბელი, ჯეინ ბ. რისი, ბიოლოგია, VII გამოცემა, გვ. 282. თბ., 2009 წელი.
ჩინური ივეოსი

ჩინური ივეოსი (ლათ. Nipponia nippon) — ფრინველი ივეოსისებრთა ოჯახისა. მისი სხეულის სიგრძეა 75–80 სმ. კეფაზე წაგრძელებული ბუმბულებისგან შემდგარი ქოჩორი აქვს. ზამთარში შეფერილობა თეთრია, დაჰკრავს ვარდისფერი ელფერი; ზაფხულში თავი, კისერი და ზურგი ნაცრისფერ-რუხია. თავის სახის ნაწილები შიშველია, ფერად ნარინჯისფერ-წითელი; ფეხები მურა-წითელი, ნისკარტი შავი, წითელი წვეტით. იშვიათი და გადაშენების საფრთხის ქვეშ მყოფი ფრინველია. რამდენიმე ათეული ინდივიდი ბუდობს იაპონიის კუნძულებზე ჰონსიუსა და სადოზე; კოლონია ოკის კუნძულებზე (იაპონია) 1920 წლის შემდეგ გაქრა; ბუდობდა კორეასა და ჩრდილო-აღმოსავლეთ ჩინეთში; XIX საუკუნეში ბუდობდა სამხრეთ პრიმორიეშიც. Красноногий ибис // Большая советская энциклопедия, т. 13 — М. : Советская энциклопедия, 1977 — стр. 339. ↑ R.W.R.J. Dekker; E.C. Dickinson; Hiroyuki Morioka (2001). „Systematic notes on Asian birds. 18. Some nomenclatural issues relating to Japanese taxa described in the Planches Coloriées (1820-1839) and Fauna Japonica, Aves (1844-1850)“. Zoologische Verhandelingen, Leiden. 335 (10.xii.2001): 199–214. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 33, 119, 216.
კრასნოკუტსკი

კრასნოკუტსკი (უკრ. Краснокутськ) — დაბა უკრაინაში, ხარკივის ოლქში, კრასნოკუტსკის რაიონის ცენტრი. მდებარეობს მდინარე მერლაზე (ვორსკლის მარცხენა შენაკადი). რკინიგზის სადგურ გუტიდან (სუმი — ხარკივის ხაზი) 22 კილომეტრი. მოსახლეობა — 7164 კაცი (2022). ქალაქში მოქმედებს ერბო-კარაქის ქარხანა და სხვ.; საბჭოთა დროს ფუნქციონირებდა სამშენებლო მასალათა ქარხანა და ავეჯის ფაბრიკა. Краснокутск // Большая Советская Энциклопедия. / под ред. А. М. Прохорова. 3-е изд. том 13. М., «Советская энциклопедия», 1973. ↑ Памятная книжка Харьковской губернии на 1862 год — გვ. 19. ↑ http://db.ukrcensus.gov.ua/PXWEB2007/ukr/publ_new1/2022/zb_Сhuselnist.pdf
ჰაინრიხ მეკლენბურგ-შვერინელი

ჰაინრიხ მეკლენბურგ-შვერინელი (გერმ. Heinrich zu Mecklenburg, ნიდერლ. Hendrik van Mecklenburg-Schwerin; დ. 19 აპრილი, 1876, მეკლენბურგ-შვერინი, გერმანიის იმპერია — გ. 3 ივლისი, 1934, ჰააგა, ნიდერლანდების სამეფო) — გერმანელი მთავარი. ნიდერლანდების კონსორტი პრინცი 1901-1934 წლებში როგორც დედოფალ ვილჰელმინას მეუღლე. ნიდერლანდების დედოფალ იულიანას მამა. იგი ნიდერლანდების ისტორიაში ყველაზე დიდი ხნის განმავლობაში იყო კონსორტი. ჰაინრიხი დაიბადა 1876 წლის 19 აპრილს შვერინში. იგი იყო მეკლენბურგ-შვერინის დიდი ჰერცოგის, ფრიდრიხ ფრანც II-ისა და მისი მესამე მეუღლის, პრინცესა მარია შვარცბურგ-რუდოლშტადტელის ნაბოლარა ვაჟი. 1901 წლის 7 თებერვალს, ჰააგაში იგი ნიდერლანდების დედოფალ ვილჰელმინაზე დაქორწინდა, რის შემდეგაც მიენიჭა ნიდერლანდების კონსორტი პრინცის წოდება. მიუხედავად მათი ქორწინების ხანგრძლივობისა, ის საკმაოდ უიღბლო იყო. მას შემდეგ, რაც 1909 წელს დედოფალმა ქალიშვილი, პრინცესა იულიანა გააჩინა წყვილს სარეცელი აღარ გაუყვია და მთელი დარჩენილი ცხოვრება ცალ-ცალკე ცხოვრობდნენ. აღსანიშნავია, რომ 1948 წელს ჰაინრიხის ერთადერთი ქალიშვილი ნიდერლანდების რიგით მეორე ქალი მონარქი გახდა. 1901-1924 წლებში სხვადასხვა სამეფო ოჯახისაგან ჰაინრიხი დაჯილდოვებულ იქნა 30-ზე მეტი ღირსების ორდენით. იგი ასევე ფლობდა სამხედრო ოფიცრის წოდებას, თუმცა არცერთ ომში არ მიუღია მონაწილეობა. ჰაინრიხი გარდაიცვალა 1934 წლის 3 ივლისს ჰააგაში, სამეფო კარიდან მოშორებით, 58 წლის ასაკში. ამის შემდეგ დედოფალი ვილჰელმინა აღარ გათხოვილა. დედოფალ ვილჰელმინასთან შეეძინა ერთი ქალიშვილი: იულიანა (1909-2004), ნიდერლანდების დედოფალი 1948-1980 წლებში. ცოლად გაჰყვა პრინც ბერნჰარდ ფონ ლიპე-ბიეშტერფელდს, რომელთანაც შეეძინა ოთხი ქალიშვილი, მათ შორის მომავალი დედოფალი ბეატრიქსი; გარდა ამისა, მას თავისი უამრავი საყვარლისგან ჰყავდა დაახლოებით ათი შვილი, რომელთაგან ყველაზე არაა ცნობები, ამიტომაც მათი ზუსტი რაოდენობა დღემდე სადავოა. Hof- und Staatshandbuch des Herzogtums Braunschweig für das Jahr 1908. Braunschweig 1908. Meyer. p. 9 Justus Perthes, Almanach de Gotha (1922) page 71 "The London Gazette, Issue: 28000 Page: 1463". The London Gazette. Retrieved 7 August 2019. "Grand Crosses of the Order of the Tower and Sword". Retrieved 2018-10-31.
მახათას პანთეონი

მახათას მწერალთა და საზოგადო მოღვაწეთა პანთეონი — გამოჩენილ მწერალთა, საზოგადო მოღვაწეთა, მეცნიერთა და ხელოვანთა დაკრძალვის ადგილი თბილისში, მახათას მთის ფერდობზე, მახათის ივერიის ღვთისმშობლის ხატის ტაძრის გვერდით. გაიხსნა 2018 წელს მას შემდეგ, რაც თბილისის მერიამ მთაწმინდის პანთეონი დახურულად გამოაცხადა. პანთეონში დაკრძალვის გადაწყვეტილებას თბილისის მერი იღებს, შუამდგომლობის უფლება კი აქვთ: საქართველოს პრეზიდენტს, საქართველოს პარლამენტს, მთავრობას/პრემიერ მინისტრს, საპატრიარქოს, საქართველოს სამეცნიერო, საზოგადოებრივ, პოლიტიკურ, საგანმანათლებლო, შემოქმედებით და სხვა დაწესებულებებსა და ორგანიზაციებს. მახათას პანთეონში დაკრძალული არიან: ამირან შალიკაშვილი — ქართული პანტომიმის სკოლის ფუძემდებელი კირა მებუკე — მსახიობი ნოდარ მგალობლიშვილი — მსახიობი გურამ ლორთქიფანიძე — არქეოლოგი სანდრო მრევლიშვილი — რეჟისორი და დრამატურგი, მეუღლესთან (მანანა ჭელიძე) ერთად დავით წერედიანი — პოეტი და მთარგმნელი გოგი ქავთარაძე — მსახიობი და რეჟისორი ტარიელ ფუტკარაძე — ენათმეცნიერი ლაზარე (სამადბეგიშვილი) — საქართველოს ეკლესიის მღვდელმთავარი ალექსანდრე ხომერიკი — ოპერის მომღერალი მარი ჯანაშია — მსახიობი თემო გოცაძე — მხატვარი ნიკა ქაცარიძე — მსახიობი მამუკა ონაშვილი — ესტრადის მომღერალი მიხეილ გომიაშვილი — მსახიობი ჯემალ ჭკუასელი — ქორეოგრაფი ვაჟა აზარაშვილი — კომპოზიტორი ინგა ფერაძე — მომღერალი გივი მარგველაშვილი — მწერალი, ფილოსოფოსი თემურ ჩალაბაშვილი — პოეტი გოგი ხარაბაძე — მსახიობი ნუგზარ შარია — მსახიობი რეზო ესაძე — კინორეჟისორი ამირან ქადეიშვილი — მსახიობი ლიანა ისაკაძე — მევიოლინე ↑ 1.0 1.1 თოფურია, თეა. „რატომ იწუნებენ მახათას პანთეონს“. «რადიო თავისუფლება». იანვარი 6, 2020.
ნინა ელე

ნინა ელე (ინგლ. Nina Elle; დ. 28 აპრილი, 1980, რაინის ლუდვიგსჰაფენი, გერმანიის ფედერაციული რესპუბლიკა) — ამერიკელი-გერმანელი პორნომსახიბი. კარიერა დაიწყო 2013 წელს. მუშაობდა შემდეგი სტუდიებისათვის: Evil Angel, Wicked, Lethal Hardcore, Reality Junkies, Dark X, Filly Films, Sweetheart Video, Elegant Angel, Hard X, Brazzers, Girlfriends Films, Mile High და 3d Degree. კარიერის მანძილზე ნომინირებული იყო მრავალ ჯილდოზე, რომელთაგანაც ერთის მოგება შეძლო. დაიბადა 1980 წლის 28 აპრილს, ამერიკელი სამხედროსა და გერმანელი ქალის ოჯახში. 27 წლის ასაკში საცხოვრებლად გადავიდა კალიფორნიაში, სადაც მუშაობდა ბენზინგასამართ სადგურზე, მოგვიანებით კი — დანტისტად. ერთ ღამეს ტელევიზორის ყურებისას მოისმინა „კამერის მოდელების“ შესახებ და გაუჩნდა სურვილი ამ პროფესიას გაყოლოდა. მან მალევე მოიპოვა პოპულარობა. 2013 წელს მან გააფორმა კონტრაქტი „ATMLA“-სთან და საცხოვრებლად ლოს-ანჯელესში გადავიდა. 2013 წელს, 33 წლის ასაკში დაიწყო პორნომსახიობის კარიერა, იმ მსახიობთა მსგავსად რომელთაც მის ასაკში დაიწყეს კარიერა, გახდა MILF კატეგორიის მსახიობი. იგი დაქროწინდა 2003 წელს. 2013 წლიდან მონაწილეობა მიღებული აქვს 514 ფილმში. 2019: Gangbanged 10 2019: My Friend’s Hot Mom 72, 78 2018: Gorgeous MILF Gushers 2018: Moms Bang Teens Vol. 29 2018: Women Seeking Women Vol. 153 2018: Seduced By Mommy #15 2018: My Mom's Dark Secret #3 2018: The Dark Side of Nina Elle 2017: Milf Life Crisis 2017: Dirty Wives Club #13 2017: Tonight’s Girlfriend #64 2017: Moms Suck Teens #3 2017: Big Wet Interracial Tits 2 2017: Teen Swap 2017: Mommy Needs Cock #7 2016: Seduced By a Cougar #45 2016: Women Seeking Women #136 2016: All About Milfs 2016: Try Your Tits 2016: Moms Bang Teens #16 2016: Tits in Charge 2016: Suck Balls #5 2016: Pornstar Paradise #1 2016: Mommy Sucks #1 2016: Lex the Impaler #9 2016: Hills Have Thighs XXX 2016: Overworked Titties #1 2015: Busty Cops On Patrol #2 2015: Titty Creampies #8 2015: POV Jugg Fuckers #6 2015: Teachers #2 2015: Big Tits in Sports #15 2015: Nina Elle is the Archangel 2015: Smilf 2014: Dirty Rotten Mother Fuckers #8 2014: Dirty Santa 2014: Panty Pops #10 და სხვ. ოფიციალური საიტი დაარქივებული 2018-07-18 საიტზე Wayback Machine. ვიკისაწყობში არის გვერდი თემაზე: ნინა ელე ნიკოლ ენისტონი კინოფილმების ინტერნეტ-მონაცემთა ბაზაში
მეთოვლიასებრნი

მეთოვლიასებრნი (ლათ. Sterninae) — ფრინველთა ქვეოჯახი თოლიასებრთა ოჯახისა. მათი სხეულის სიგრძეა 20-დან 55 სანტიმეტრამდე. ფრთები გრძელი და ვიწროა. კუდი ამოკვეთილი. ნისკარტი მახვილი, ნამდვილი თოლიებისაგან განსხვავებით, ბოლოში კაუჭის გარეშე. ფრენენ სწრაფად და მსუბუქად. კარგად ცურავენ. ფართოდ არიან გავრცელებულნი. აერთიანებს 12-მდე გვარს. ბინადრობენ წყალსატევთა (ზღვების, მცირე ზომის მდინარეების, ტბების) ნაპირებზე. ჩვეულებრივ კოლონიებად ბუდობენ მეჩეჩებზე, თევზიყლაპიები (Chlidonias) — მცენარეულობამოდებულ ტბებზე, ზოგიერთი ტროპიკული მეთოვლია (Anous და Gygis) — ხეებსა და ბუჩქებზე. დედალი დებს 1–4 კვერცხს. ინკუბაცია 14–22 დღე-ღამე გრძელდება. უმთავრესად იკვებებიან წყლის უხერხემლოებითა და მცირე ზომის თევზებით; ზოგიერთი სახეობა — ხვლიკებით, კალიებით. Птицы Советского Союза, под ред. Г. П. Дементьева и Н. А. Гладкова, т. 3, М., 1951; Крачки // Большая Советская Энциклопедия. / под ред. А. М. Прохорова. 3-е изд. том 13. М., «Советская энциклопедия», 1973.
მერსედეს კარერა

მერსედეს კარერა (ინგლ. Mercedes Carrera; დ. 30 ნოემბერი, 1982, ლოს-ანჯელესი, აშშ) — ამერიკელი პორნომსახიბი. კარიერა დაიწყო 2013 წელს და დაამთავრა 2019 წელს. მუშაობდა სტუდიებისათვის: Bang Bros, Girlfriends Films, Devil's Film, Elegant Angel, Zero Tolerance, Penthouse, 3rd Degree, Adam & Eve, Evil Angel, Axel Braun Productions და Brazzers. მონაწილეობდა MILF კატეგორიის ფილმებში. პორნოგრაფიული კარიერა 32 წლის ასაკში დაიწყო. ნომინირებული იყო 33 ჯილდოზე. ჰყავს მეუღლე ჯეისონ უიტნი. 2014-2019 წლებში მონაწილეობა მიიღო 475 ფილმში. 2018: Cheaters 2018: My Girlfriend’s Mom 2018: MILFS In Yoga Pants 2018: Second First Date 2017: Cougar Orgy 2017: Hollywood Ending 2017: Prime MILF Vol. 4 2017: MILF Performers Of The Year 2017 2017: Mommy Knows Best Vol. 20 2017: My Dirty Maid 4 2016: Let it Ride 2016: Maid In Mexico 2016: Women Seeking Women Vol. 135, 131 2016: The Preacher’s Daughter 2016: Interracial MILFs 2016: Forked 2015: Cougar Crush 2015: Dirty Rotten Mother Fuckers 10 2015: MILF Massage 2015: Big Tits in Sports Vol. 16 2014: Fishnets 13 2018: Seduced By a Cougar 53 2018: Moms Bang Teens Vol. 26 2019: Showcases Chapter 3 2019: My Friend’s Hot Mom 76 და სხვ. ოფიციალური საიტი დაარქივებული 2019-12-27 საიტზე Wayback Machine. ვიკისაწყობში არის გვერდი თემაზე: მერსედეს კარერა მერსედეს კარერა კინოფილმების ინტერნეტ-მონაცემთა ბაზაში
ფედერალური ომი

ფედერალური ომი (ესპ. Guerra Federal; ასევე ცნობილი, როგორც დიდი ომი ან ხუთწლიანი ომი) — სამოქალაქო ომი ვენესუელაში 1859-1863 წლებში კონსერვატიულ პარტიასა და ლიბერალურ პარტიას შორის. სამოქალაქო ომი გამოწვეული იყო სამთავრობო პოზიციებსა და მიწის საკუთრებაზე კონსერვატორთა მონოპოლიითა და მათი წინააღმდეგობით რეფორმების მიმართ. ლიბერალები, ცნობილი როგორც ფედერალისტები, პროვინციებისთვის უფრო დიდი ავტონომიისთვის იბრძოდნენ. ესპანეთისგან ვენესუელის დამოუკიდებლობის მოპოვების შემდეგ (1811 წლის 5 ივლისი) ფედერალური ომი ყველაზე დიდი და სისხლისმღვრელი ომი იყო ვენესუელის ისტორიაში. ომის დროს ათასობით ადამიანი დაიღუპა ძალადობის, შიმშილისა და დაავადებებისგან. წყაროების თანახმად, ფედერალური ომი ძმების, ხოსე ტადეო მონაგასისა და ხოსე გრეგორიო მონაგასის დიქტატორულ მმართველობას მოჰყვა. მათი რეჟიმის დროს ფისკალური პრობლემები წარმოიქმნა და ცენტრალურმა მთავრობამ ვენესუელის პროვინციების ავტონომიათა უფლებები შეზღუდა. ფედერალური ომი თავდაპირველად პარტიზანული ომი იყო, რომლის დროსაც ფედერალისტებს ცენტრალიზებული ხელმძღვანელობა არ ჰყავდათ და პარტიზანული ბრძოლებით სოციალურ უკმაყოფილებას გამოხატავდნენ. ფედერალური ომის ყველაზე მნიშვნელოვანი ბრძოლები იყო: სანტა ინესის ბრძოლა (1859 წლის 10 დეკემბერი) — ეზეკიელ სამორას ხელმძღვანელობით ფედერალისტთა 3 400 კაციანმა შენაერთმა ცენტრალური არმიის 2300 კაციანი შენაერთი დაამარცხა. ორივე მხრიდან 1200 ადამიანი დაიღუპა. კოპლეს ბრძოლა (1860 წლის 17 თებერვალი) — სამთავრობო ძალებმა გენერალ ლეონ დე ფებრეს კორდეროს ხელმძღანელობით ფედერალისტთა 4500 კაციან არმიას სძლიეს, რომელთაც ხუან კრისოსტომო ფალკონი ხელმძღვანელობდა. ბუჩივაკოას ბრძოლა — (1862 წლის 26-27 დეკემბერი). საომარი მოქმედებები 1863 წლის აპრილში კოჩეს ზავით დასრულდა. ზავს ხელი მოეწერა ფალკონის გამრჯვების შემდეგ, რომელმაც ახალი კოალიცია შექმნა ანტონიო გუსმან ბლანკოსთან ერთად. ომში საერთო ჯამში 100 000-ზე მეტი ადამიანი დაიღუპა. ფედერალურმა ომმა ვენესუელის ეკონომიკა გაანადგურა. ვენესუელის პოლიტიკა Great War: Virtual Gallery ↑ 1.0 1.1 Denova, Hollis Micheal Tarver; Tarver, H. Micheal; Frederick, Julia C. (2005). The History of Venezuela. Westport, CT: Greenwood Publishing Group, გვ. 65. ISBN 0313335257.  ↑ 2.0 2.1 Salas, Miguel Tinker (2015). Venezuela: What Everyone Needs to Know®. Oxford: Oxford University Press, გვ. 46. ISBN 9780199783281.
ოგასტ ეიმსი

ოგასტ ეიმსი (დაბადების სახელი: მერსედეს გრაბოვსკი; ინგლ. August Ames; დ. 23 აგვისტო, 1994, ანტიგონიში, კანადა — გ. 5 დეკემბერი, 2017, კალიფორნია, აშშ) — კანადელი პორნომსახიბი და მოდელი. ცხოვრება დაასრულა სუიციდით. 2015 წლიდან გარდაცვალებამდე იყო კევინ მურის მეუღლე. მუშაობდა სტდიებისათვის: Evil Angel, Girlfriends Films, New Sensations, Mofos, Naughty America, Elegant Angel, Wicked, Blacked, Brazzers, Hard X, Girlsway, Sweetheart Video, Vixen, Twistys და Bangbros. ნომინირებული იყო 63 ჯილდოზე, რომელთაგანაც 6 მათგანის მოგება შეძლო. 2013-2017 წლებში მონაწილეობა მიიღო 396 ფილმში. ATK Virtual Date with August Ames Bang POV 1 Beauty And The Beast XXX: An Erotic Fairy Tale Parody Big Tit Bombshells Big Tit Centerfolds 4 Big Tit Fantasies 4 Big Wet Breasts 2 Big Wet Tits 15 Bra Busters 6 Busty Pin-Ups! Flesh Hunter 13 Girls Kissing Girls 15, 16 Interracial Icon 3 Lesbian Desires 3 Lesbian Vampire Academy Mandingo Massacre 9 Manuel’s Fucking POV 3 My First Interracial 2 Oil Overload 12 Safe Landings Selfies Sexually Explicit 5 Slippery Specials Soapy Wet Tits Spandex Loads 8 This Can’t Be Deadpool XXX+X [Women Seeking Women 141, 144 Justice League XXX: An Axel Braun Parody The Exxxceptions Young & Beautiful Vol. 3 და სხვ. ოფიციალური საიტი ვიკისაწყობში არის გვერდი თემაზე: ოგასტ ეიმსი ოგასტ ეიმსი კინოფილმების ინტერნეტ-მონაცემთა ბაზაში